CELEX: 31993D0139
Language: el
Date: 1993-01-19 00:00:00
Title: 93/139/ΕΟΚ: Απόφαση της Επιτροπής της 19ης Ιανουαρίου 1993 για την τροποποίηση της απόφασης 91/449/ΕΟΚ για τον καθορισμό του υποδείγματος των υγειονομικών πιστοποιητικών όσον αφορά τα προϊόντα με βάση το κρέας που εισάγονται από τρίτες χώρες

Avis juridique important

|

31993D0139

93/139/ΕΟΚ: Απόφαση της Επιτροπής της 19ης Ιανουαρίου 1993 για την τροποποίηση της απόφασης 91/449/ΕΟΚ για τον καθορισμό του υποδείγματος των υγειονομικών πιστοποιητικών όσον αφορά τα προϊόντα με βάση το κρέας που εισάγονται από τρίτες χώρες  

Επίσημη Εφημερίδα αριθ. L 056 της 09/03/1993 σ. 0039 - 0041 Φινλανδική ειδική έκδοση: Κεφάλαιο 3 τόμος 48 σ. 0160  Σουηδική ειδική έκδοση: Κεφάλαιο 3 τόμος 48 σ. 0160 

ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Ιανουαρίου 1993 για τροποποίηση της απόφασης 91/449/ΕΟΚ για τον καθορισμό του υποδείγματος των υγειονομικών πιστοποιητικών όσον αφορά τα προϊόντα με βάση το κρέας που εισάγονται από τρίτες χώρες(93/139/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου, χοιρείου, προβείου και αιγείου είδους, και νωπών κρεάτων ή προϊόντων με βάση το κρέας  προελεύσεως τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 1601/92 (2), και ιδίως τα άρθρα 21α και 22,  Εκτιμώντας:  ότι η απόφαση 91/449/ΕΟΚ της Επιτροπής (3), όπως τροποποιήθηκε τελευταία από την απόφαση 93/20/ΕΟΚ (4), καθορίζει τα υποδείγματα των υγειονομικών πιστοποιητικών που απαιτούνται για προϊόντα με βάση το κρέας που προέρχονται από τρίτες χώρες- ότι έχουν πραγματοποιηθεί κοινοτικές κτηνιατρικές αποστολές στη Λευκορωσία, στην Εσθονία, στη Λετονία, στη Λιθουανία και στη Ρωσία- ότι η υγειονομική κατάσταση των ζώων στις χώρες αυτές εμφανίζεται να είναι υπό έλεγχο- ότι εμβολιασμοί κατά του αφθώδους  πυρετού πραγματοποιούνται στις εν λόγω χώρες- ότι οι αρμόδιες κτηνιατρικές αρχές παρέχουν τις απαιτούμενες εγγυήσεις- ότι κρούσματα αφθώδους πυρετού δεν έχουν εμφανιστεί στην Ουρουγουάη επί χρονικό διάστημα που υπερβαίνει τους δώδεκα μήνες- ότι, ωστόσο, η πολιτική εμβολιασμών κατά της εν λόγω νόσου συνεχίζεται στην χώρα αυτή- ότι οι κατηγορίες των προϊόντων με βάση το κρέας που μπορούν να εισάγονται από τρίτες χώρες εξαρτώνται από την υγειονομική κατάσταση στη χώρα παρασκευής- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 91/449/ΕΟΚ τροποποιείται ως εξής:  1. στο τέλος του άρθρου 1 παράγραφος 2 και πριν από τη φράση "Το πιστοποιητικό αυτό πρέπει να συνοδεύει τις επιστολές . . ." παρεμβάλλεται το ακόλουθο κείμενο:  "Τα κράτη μέλη επιτρέπουν τις εισαγωγές από τις τρίτες χώρες που περιλαμβάνονται στο παράρτημα Ε μέρος ΙΙ, προϊόντων με βάση το κρέας τα οποία έχουν υποστεί θερμική επεξεργασία με θερμοκρασία κέντρου μάζης όχι μικρότερη από 65o C κατά το χρονικό  διάστημα που είναι απαραίτητο για να επιτευχθεί τιμή παστεριώσεως (pv) ίση ή μεγαλύτερη του 40"- 2. στο παράρτημα Β μέρος ΙΙ:  - προστίθενται οι ακόλουθες ενδείξεις: "Λευκορωσία, Εσθονία, Λετονία, Λιθουανία και Ρωσία",  - διαγράφεται η ένδειξη "ΕΣΣΔ (Ένωση Σοβιετικών Σοσιαλιστικών Δημοκρατιών)"- 3. στο παράρτημα Γ μέρος ΙΙ προστίθενται οι ακόλουθες ενδείξεις:  "Λευκορωσία, Εσθονία, Λετονία, Λιθουανία και Ρωσία"- 4. στο παράρτημα Δ μέρος ΙΙ προστίθενται οι ακόλουθες ενδείξεις:  "Λευκορωσία, Εσθονία, Λετονία, Λιθουανία και Ρωσία"- 5. το παράρτημα της παρούσας απόφασης προστίθεται ως παράρτημα Ε.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 19 Ιανουαρίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 173 της 27. 6. 1992, σ. 13.  (3) ΕΕ αριθ. L 240 της 29. 8. 1991, σ. 28.  (4) ΕΕ αριθ. L 16 της 25. 1. 1993, σ. 5.    ΠΑΡΑΡΤΗΜΑ  "ΠΑΡΑΡΤΗΜΑ Ε Μέρος Ι Υπόδειγμα υγειονομικού πιστοποιητικού για τα προϊόντα με βάση το κρέας τα οποία έχουν υποστεί θερμική επεξεργασία με θερμοκρασία κέντρου μάζας όχι μικρότερη από 65 oC κατά το χρονικό διάστημα που είναι απαραίτητο για να επιτευχθεί τιμή παστεριώσεως (pv) ίση ή μεγαλύτερη του 40 που  προορίζονται για αποστολή στην Ευρωπαϊκή Οικονομική Κοινότητα Χώρα προορισμού:   (όνομα του κράτους μέλους της ΕΟΚ) Αριθ.: (1) Αριθμός σχετικών του δημόσιου υγειονομικού πιστοποιητικού:   Χώρα εξαγωγής:   (βλέπε τον πίνακα στο παράρτημα Ε μέρος ΙΙ) Υπουργείο:   Υπηρεσία:   Σχετικά (2):   Ι. Προσδιορισμός των προϊόντων με βάση το κρέας Φύση των προϊόντων με βάση το κρέας:   Φύση της συσκευασίας:   Αριθμός των τεμαχίων ή των συσκευασιών:   Απαιτούμενη θερμοκρασία κατά την αποθήκευση και τη μεταφορά:   Διάρκεια συντήρησης:   Καθαρό βάρος:   ΙΙ. Προέλευση των προϊόντων με βάση το κρέας Διεύθυνση(-εις) και αριθμός(-οί) κτηνιατρικής εγκρίσεως της (των) εγκατάστασης(-εων) που προμηθεύει(-ουν) το νωπό κρέας:     Διεύθυνση(-εις) και αριθμός(-οί) κτηνιατρικής εγκρίσεως της (των) εγκεκριμένης(-ων) εγκατάστασης(-εων) μεταποίησης:    ΙΙΙ. Προσδιορισμός των προϊόντων με βάση το κρέας Τα προϊόντα με βάση το κρέας στέλνονται από:   (τόπος φόρτωσης) προς:   (χώρα και τόπος προορισμού) με τα ακόλουθα μεταφορικά μέσα (2):   Όνομα και διεύθυνση του αποστολέα:     Όνομα και διεύθυνση του παραλήπτη:     IV. Υγεινομική βεβαίωση Ο υπογραφόμενος επίσημος κτηνίατρος πιστοποιώ ότι:  1. τα ανωτέρω περιγραφόμενα προϊόντα με βάση το κρέας:  α) έχουν παραχθεί από νωπό κρέας το οποίο καλύπτει τις υγειονομικές προϋποθέσεις που περιγράφονται στα άρθρα 14, 15 και 16 της οδηγίας 72/462/ΕΟΚ και είναι σύμφωνα με την απόφαση ../.../ΕΟΚ (3)- β) έχουν υποστεί θερμική επεξεργασία με θερμοκρασία κέντρου μάζας όχι μικρότερη από 65 oC κατά το χρονικό διάστημα που είναι απαραίτητο για να επιτευχθεί τιμή παστεριώσεως (pv) ίση ή μεγαλύτερη του 40 που προορίζονται για αποστολή στην Ευρωπαϊκή  Οικονομική Κοινότητα- 2. έχουν ληφθεί όλες οι προφυλάξεις μετά από τη θερμική επεξεργασία, για να αποφευχθεί οποιαδήποτε μετάδοση μολύνσεως.   (Τόπος)   (Ημερομηνία) Σφραγίδα (4)  (Υπογραφή του επίσημου κτηνίατρου) [Όνομα με κεφαλαία γράμματα, αρμοδιότητα (βαθμός) και ιδιότητα (ειδικότητα) του υπογράφοντος] Μέρος ΙΙ Κατάλογος των τρίτων χωρών από τις οποίες τα κράτη μέλη εισάγουν προϊόντα με βάση το κρέας, τα οποία αντιστοιχούν στο υπόδειγμα πιστοποιητικού που περιλαμβάνεται στο παράρτημα Ε μέρος Ι.  Ουρουγουάη" (1) Προαιρετικό.  (2) Για τα σιδηροδρομικά βαγόνια ή τα μεταφορικά οχήματα, πρέπει να σημειώνεται ο αριθμός μητρώου, για τα αεροπλάνα ο αριθμός πτήσης, και για τα πλοία η ονομασία του πλοίου.  (3) Αναγράψατε την ισχύουσα υγειονομική απόφαση για νωπά κρέατα που προέρχονται από τη σχετική χώρα.  (4) Το χρώμα της σφραγίδας πρέπει να διαφέρει από το χρώμα της εκτύπωσης του πιστοποιητικού.